**Retningslinjer for mærkedage og gaver.**

 Vedtaget i bestyrelsen den 24. august 2021

For at fremme fællesskabet og vise opmærksomhed overfor hinanden markerer vi følgende glædelige begivenheder blandt beboerne:

Runde fødselsdage ved år 50-60-70-75-80-85-90-95-100 osv.

Bryllup og ved 25, 50, 60, 65, 70 og 75 års bryllupsdage

Herudover kan der efter vurdering af bestyrelsen vises opmærksomhed ved særlige begivenheder.

I forbindelse med disse mærkedage etableres flag-alle og flagning ved Fælleshuset i Ingridsparken, med mindre den pågældende aflyser det.

Bestyrelsen giver på foreningens vegne en gave på 500,- kr.

I forbindelse med dødsfald blandt beboerne sender foreningen en blomst til en efterladt i Ingridsparken og en bårebuket ved bisættelsen/begravelsen. Der flages på halv ved Fælleshuset på dagen og på dagen for bisættelsen/begravelsen.

Der er en liste med den ansvarlige for flagningen.

Ved tilflytning i foreningen modtager nye beboere en blomst som velkomst-hilsen.

Som en erkendtlighed modtager den enkelte beboer en vingave, når vedkommende har afsluttet en periode i bestyrelsen eller i et udvalg under bestyrelsen.